Упутство за ауторе

Ауторе који желе да објаве свој рад у међународном тематском зборнику „***Професору Ђорђу Тасићу у славу“***, молимо да се придржавају следећих захтева:

Начин достављања рада

Документ са пуним подацима (види секцију садржај рада) доставља се на адресу Конференције

[ssd.konferencija@gmail.com](mailto:ssd.konferencija@gmail.com)

РОК ЗА ДОСТАВЉАЊЕ РАДОВА: **30. август 2022.**

КАТЕГОРИЈА (ТИП) ЧЛАНКА: искључиво оригинални (изворни) научни радови

ЈЕЗИК

Језици на којима се достављају радови су: енглески, руски и српски. Радови на српском језику пишу се искључиво ћириличним писмом. Биће прихваћени и радови достављени на другом страном језику, уобичајене у међународној научној комуникацији, уколико задовоље доле наведене критеријуме.

САДРЖАЈ РАДА

Рад мора да има следеће елементе, написане следећим редоследом:

* име, средње слово и презиме аутора; адреса електронске поште у подножној напомени; година рођења у посебној напомени на крају рада;

1. афилијација, са наведеним пуним називом установе (код установа са сложеном организацијом наводе се сви организациони нивои, од највишег ка најнижем (нпр. назив универзитета, назив факултета, назив одељења/департмана, катедре...);

* наслов (треба се руководити тиме да наслов одражава садржај рада, али имати у виду начело економичности);
* исти сажетак који је послат приликом пријаве апстракта за конференцију и исте кључне речи, написани истим језиком као и сам рад;
* текст рада;
* литература;
* извори грађе;
* Summary на енглеском језику уколико је рад писан на српском или неком другом језику или, уколико је рад писан на енглеском, руском или неком другом страном језику, на српском језику, ћириличним писмом, са следећим елементима:

1. име, средње слово и презиме аутора (са дијакритикама);
2. наслов преведен на страни језик. Ако је рад писан на страном језику, ово се доставља на српском језику, ћириличним писмом;
3. ознака Summary;
4. текст Summary (То може бити Abstract на страном језику пријављен за конференцију или, што је пожељно, његова продужена верзија, до 10% обима рада). Ако је рад писан на страном језику, ово се доставља на српском језику, ћириличним писмом;
5. кључних речи преведених на страни језик (исте оне које су дате у Сажетку). Ако је рад писан на страном језику, ово се доставља на српском језику, ћириличним писмом.

ДУЖИНА

Очекивана дужина рада је до 28800 карактера са размацима (текст у фуснотама не урачунава се у ову бројку). Радови могу да буду дужи до 10% од очекиване дуђине, АЛИ НЕ МОГУ БИТИ КРАЋИ.

ФОРМА

Формат датотека

Радови се достављају у doc. формату. Скрећемо пажњу да код docx формата може доћи до губитка форматирања при лектури и уносу у програм за прелом штампе.

Цртежи, карте, фотографије и илустрације достављају се као засебне датотеке у JPG, у резолуцији већој од 300 х 300 тачака по инчу. Векторски цртежи достављају се у EMF или WMF формату.

Цртежи, карте, фотографије и илустрације прилажу се у засебним датотекама, док се у тексту рада пише наслов илустрације на месту на ком треба да се налази, на језику рада и језику резимеа. Графикони састављени у програму за обраду текста остају у тексту, док се они направљени спољним програмом достављају као засебне датотеке.

Словни ликови

Писмена која се користе су Times New Roman.

Радови писани нестандардним писменима неће бити прихваћени.

Нумерисање

Параграфи, наслови и поднаслови се не нумеришу. Потребно је адекватно структурирати рад издвајањем наслова и поднаслова од остатка текста.

Цитати

Дужи наводи који нису део реченице, издвајају се у нови пасус и пишу се под наводницима, без употребе курзива, са изузетком навода који су изворно написани курзивом.

Стихови се пишу курзивом.

Табеле

Табеле треба да буду једноставне, без боја и сенки. Увлачења и поравнања у табелама морају бити изведена аутоматским форматирањем, а не мануелним додавањем размака. Све табеле ће бити преформатиране у Зборнику, због чега им није потребно давати посебан изглед. Свака табела мора да има наслов на језику рада и језику резимеа.

Наглашавање

За наглашавање користите курзив, док писање великим словима, подебљана и подвучена слова треба избегавати. У случају да је потребно користити више начина наглашавања, редослед је следећи: курзив, мала велика слова, мала велика слова курзивом. У специфичним случајевима, у складу са захтевима научних области, може се користити верзал.

Подножне напомене

Подножне напомене (фусноте) уносе се искључиво аутоматски, употребом одговарајуће опције за унос у програму за обраду текста. Нумерација континуирано иде арапским бројевима од 1 па надаље. Најобимнија напомена (фуснота) не би требало да буде дужа од 100 речи.

НАВОЂЕЊЕ ЛИТЕРАТУРЕ

У одељку Литература наводе се ИСКЉУЧИВО цитирани, а не и остали извори употребљени приликом припреме рукописа.

Литература се наводи коришћењем АПА стандарда, прилагођеног језику и писму рада.

Библиографске референце у фуснотама и литератури наводе се без транскрибовања, у оригиналном писму. Уколико је цитирана литература штампана ћирилицом и референце у парентезама и списку литературе треба да буду наведене ћирилицом, ако су штампане латиницом, онда треба да буду наведене латиницом.

Наводи се само једно место издања у списку литературе, чак и уколико је у самој публикацији наведено више њих.

Навођење   
у тексту

|  |  |  |
| --- | --- | --- |
| Аутор(и) у тексту | Прво навођење у тексту | Друго и даља навођења |
| Дело једног аутора | Бжежински (2001) | Бжежински (2001) |
| Дело два аутора | Поповић и Станојчић (1994) | Поповић и Станојчић (1994) |
| Дело три до пет аутора | Минић, Ристић, Вујовић, Цвејић, Ранђеловић (2010) | Минић и др. (2010) |
| Дело шест и више аутора | Хонкинен и др. (2008) | Хонкинен и др. (2008) |
| Група (институција, организација, установа) с препознатљивом скраћеницом | Српска академија наука и уметности (САНУ, 2005) | САНУ (2005) |
| Група без препознатљиве скраћенице | Центар за професионални развој запослених у  образовању (2010) | Центар за професионални  развој запослених у  образовању (2010) |

Један аутор:

Бжежински (2001), као разлог због кога је….

или

Још је 2001. Бжежински тврдио да је…

Два аутора:

Илић и Петровић (2007) наглашавају њихов велики значај у…

или

И наши аутори (Илић и Петровић, 2007) наглашавају њихов велики значај у…

Више аутора:

Ђорђевић, Илић и Петровић (2007) разматрају питања…

Свако следеће позивање на овај рад у истом тексту:

Илић и др. (2007) разматрају питања…

Приликом позивања истовремено на неколико аутора, према АПА стилу, унутар исте библиографске заграде њихова дела наводе се азбучним, односно абецедним редом.

Они аутори који сматрају да је то прихватљиво (Бенкс, 2008; Lyons, 2005; Симонс, 2003) наглашавају да…

Библиографска парентеза

|  |  |  |
| --- | --- | --- |
| Аутор(и) | Библиографска парентеза при првом навођењу у тексту | Библиографска парентеза при другом и даљим навођењима у тексту |
| Дело једног аутора | (Бжежински, 2001) | (Бжежински, 2001) |
| Дело два аутора | (Поповић и Станојчић, 1994) | (Поповић и Станојчић, 1994) |
| Дело три до пет аутора | (Минић, Ристић, Вујовић, Цвејић, Ранђеловић, 2010) | (Минић и др., 2010) |
| Дело шест и више аутора | (Honkinen & al., 2008) | (Honkinen & al., 2008) |
| Група (институција, организација, установа) с препознатљивом скраћеницом | (Српска академија наука и уметности [САНУ], 2005) | (САНУ, 2005) |
| Група без препознатљиве скраћенице | (Центар за професионални  развој запослених у  образовању, 2010) | (Центар за професионални  развој запослених у  образовању, 2010) |

У библиографској парентези се број стране одваја запетом, уз навођење скраћенице „*стр*.“: (Бжежински, 2001, стр. 145)

Навођење у библиографији – Преглед најчешћих типова референци

Монографије

Презиме, Иницијал имена. (година издања). *Назив монографије* *у курзиву*. Место издања (град): Назив издавача.

Уколико постоји више градова са истим именом у више држава (што у САД није редак случај), после имена града убацује се име државе.

Уколико је монографија доступна онлајн додаје се линк на крају.

Тодоров, Ц. (1987). *Увод у фантастичну књижевност*. Београд: Рад.

Михајловић, Д. (2012). *Психолошке расправе*. Нови Сад: Издавач. Преузето са: http://linkknjige.co.rs

Зборници, поглавље у књизи, акта са конгреса

Презиме, Иницијал имена. (година издања). Наслов рада. У: Иницијал имена и презиме уредника/приређивача (ур. или прир.), *Наслов публикације у курзиву* (стр. број станица од-до). Место издања: Назив издавача.

Perović, A. (2015). Razumevanje ličnih i povratnih zamenica kod odraslih sa Daunovim sindromom. У: М. Лончар-Вујновић (прир. и ур.), *Сусрети народа и култура: међународни тематски зборник* (271–287). Косовска Митровица: Филозофски факултет Универзитета у Приштини.

Периодика

Презиме аутора, Иницијал имена. (година издања). Наслов чланка. *Назив часописа у курзиву*, бр. вол (број у текућој години), странице на којима је чланак објављен од–до.

Уколико чланак има DOI број, он се наводи на крају.

Уколико чланак преузет из електронског извора нема DOI број, наводи се линк.

Петровић, А. (2014). Философија образовања и људска слобода. *Зборник радова Филозофског факултета у Приштини*, 44 (1), 447–461. doi:10.5937/zrffp44–5873

Марковић, Д. (2013). Компетенција и инвентивност – основне парадигме високог образовања у наступајућем друштву знања. *Зборник радова Филозофског факултета у Приштини*, 43 (1), 323–335. Преузето са http://scindeks-clanci.ceon.rs/data/pdf/0354-3293/2013/0354-32931301323M.pdf

Лексикони, речници, енциклопедије

Назив одреднице. (година издања). У: Иницијал имена, Презиме (ур. или прир.). *Наслов публикације у курзиву* (издање, том, страна). Место издања: Назив издавача.

Computers. (1999). In: J. Clute & P. Nicholls (Eds.). T*he Encyclopedia of Science Fiction* (2nd. ed, p. 253). London: Orbit.

Мандрагора. (2008). У: П. Ћосић и др. *Речник синонима* (стр. 315). Београд: Корнет.

Пример за онлајн енциклопедију:

Van Gulick, R. (2014). Conscioussness. In E. N. Zalta (Ed.). The Stanford Encyclopedia of Philosophy (Winter 2016 ed.). Retrieved from https://plato.stanford.edu/archives/win2016/entries/consciousness/

Пример за онлајн издање, без аутора и уредника:

Cyberpunk. (n.d.) *Merriam-Webster’s online dictionary*. Preuzeto 8. marta 2017. sa http://www.merriam-webster.com/dictionary/cyber punk

Текстови из дневних листова

Презиме, Иницијал имена. (датум издавања). Наслов текста. *Назив дневног листа* (курзив), број стране.

Ако је аутор непознат ставити Аноним.

Петровић, С. (1992, 12. август). Лепота писане речи. *Дневник*, стр. 14.

Пример за онлајн издање:

Радовић, Д. (2008, 11. март). Од Пикаса до Марине Абрамовић. *Политика*. Преузето са: http://www.politika.rs/scc/clanak/35894/Од-Пикаса-до-Марине-Абрамовић

Необјављене магистарске тезе и   
докторске дисертације

Презиме, Иницијал имена. (година). *Наслов дисертације или тезе у курзиву* (одбрањена докторска дисертација у рукопису/магистарска теза). Назив институције, Место.

Iričanin, G. (1983). *Stepen interferencije pri usvajanju rečeničnih obrazaca u nastavi nemačkog jezika* (neobjavljena doktorska disertacija). Filozofski fakultet, Novi Sad.

Необјављени рукописи

Презиме аутора, Иницијал имена. (година). *Наслов рукописа у курзиву*. Необјављен рукопис [или Рукопис у припреми за штампу].

Необјављени рукописи са афилијацијом

Презиме аутора, Иницијал имена. (година). *Наслов рукописа у курзиву*. Необјављен рукопис, Катедра, Факултет Универзитета, Град, Држава.

Аудиовизуални медији

Филм

Презиме продуцента, Иницијал имена (продуцент), & Презиме режисера, Иницијал имена (режисер). (година). *Назив филма у курзиву* [филм]. Земља порекла: Студио.

Петровић, Д. (продуцент), & Бјелогрлић, Д. (режисер). (2010). *Монтевидео, Бог те видео!* [филм]. Србија: Intermedia Network, Радио телевизија Србије.

Епизода телевизијске серије

Презиме сценаристе, Иницијал имена (сценариста), & Презиме режисера, Иницијал имена (режисер). (година емитовања). Назив епизоде [епизода телевизијске серије]. У Иницијал имена, Презиме (извршни продуцент), *Назив серије у курзиву*. Град: Медијска кућа.

Перишић, П. (сценариста), & Вукобратовић, М. (режисер). (1993). Мушка мама [епизода телевизијске серије]. У Синема дизајн (извршни продуцент), *Полицајац са Петловог брда*. Београд: Радиотелевизија Београд.

Видео запис

Презиме аутора, Иницијал имена. ИЛИ Назив записа на екрану. (година, дан и месец постављања записа). Назив видео записа [Видео запис]. Преузето са адреса записа

Лулић, Ј. (2013, 26. новембар) Драма као књижевни род [Видео запис]. Преузето са https://youtu.be/9h6\_h04ZiBQ

Рачунарски програми за цитирање

Већина савремених текст процесора омогућава организацију цитата и аутоматску примену стилова цитирања. У програму Word, од верзије 2007, могуће је парентезе и литературу аутоматски обликовати према АПА стилу.